Հոկտեմբերի 12-ին Իզմիրի քաղաքային դատարանը որոշել է չեղարկել Բրանսոնի համար սահմանված տնային կալաքը և ազատ է արձակել վերջինիս դատարանի դահլիճից…Իզմիրի դատարանի որոշումից հետո տեղի է ունեցել ԱՄՆ-ի պետքարտուղար Պոմպեոյի և Թուրքիայի արտգործնախարար Չավուշօղլուի հեռախոսազրույցը… Հիշեցնեմ, որ Թուրքիայի բռնապետ Էրդողանը ամերիկյան պաստորին մեղադրում էր 2016 թ-ի հուլիսին ձախողված պետական հեղաշրջման մասնակիցներին և կոնկրետ Էրդողանի թշնամի, հոգևոր քարոզիչ Գյուլենին աջակցելու մեջ… Իզմիրի քաղաքային դատարանը Բրանսոնին մեղավոր էր ճանաչել և դատապարտել էր 3 տարի և 45 օր ազատազրկման…Թուրքական դատարանի այդ որոշումից հետո պաշտոնական Վաշինգտոնը չէր դադարում բանակցություններն Անկարայի հետ՝ ԱՄՆ-ի քաղաքացուն ազատություն շնորհելու ուղղությամբ…Սակայն Օբամայի վարչակազմի կողմից վարվող բանակցությունները որևէ արդյունք չտվեցին…Իրավիճակը կտրուկ փոխվեց Դոնալդ Թրամփի կառավարման ժամանակ և հատկապես վերջին ամիսներին, երբ ԱՄՆ-ի նախագահը բացահայտ սպառնաց Անկարային, որ եթե վերջինս շարունակի իրեն անխոհեմ պահել և չազատի Բրանսոնին, ապա շատ թանկ է վճարելու…